**מטלה 2 – צד שרת**

מטלה זו הינה המשך של המטלה הקודמת שיצרנו. אנחנו ממשיכים ליצור מערכת מידע לחנות האינטרנטית שלנו. מטלה זאת מחולקת לשני חלקים. את החלק הראשון יש להגיש תוך שבוע ואת החלק השני תוך שבועיים.

**חלק א –**

**דף הצגת מוצרים דינמי- ShowProducts.aspx**

עליכם ליצור את דף המוצרים באופן דינמי. כל המידע על המוצרים קיים במחלקת DBServices ובמחלקת Product יש ליצור את המתודה הבאה –List <Product> getProducts( ) public.

עליכם ליצור את המוצרים בדף הזה בצורה דינמית.

* במתודת Page\_Load בדף יש לבנות בצורה דינמית פקדים נדרשים (כמו תמונה, טקסט וכו'..) על פי הנתונים שתקבלו מהlist שהחזרתם ממחלקת Product.
* יש להוסיף לכל מוצר תיבת צ'קבוקס. הצ'קבוקס ישמש לבחירת המוצר ע"י הלקוח. היה והמוצר אינו קיים במלאי (מלאי = 0) – יש להציג צ'קבוקס שלא ניתן ללחוץ עליו.
* בסיום הטופס יש להוסיף כפתור (לא דינמי). בלחיצה עליו יש ליצור list של המוצרים שנבחרו, ולהציג למשתמש רק את שמות המוצרים שנבחרו בתוך label שיוכן בדף בצורה לא דינמית.

**דף תשלום- Payment.aspx**

יש ליצור דף סטטי, המכיל את הפקדים הבאים:

* שם לקוח מלא – שדה textbox
* כתובת – שדה textbox
* אימייל – שדה e-mail.
* תאריך לקבלת המשלוח – פקד calendar
* תשלום באשראי או תשלום טלפוני – פקד checkbox
* בבחירה של תשלום באשראי – יפתח שדה של כמות תשלומים (פקד dropdownlist) , שדה של מספר כרטיס אשראי (textbox), תעודת זהות (textbox), סוג כרטיס אשראי (פקד dropdownlist).
* בבחירה של תשלום טלפוני – יפתח שדה של מספר טלפון (textbox)
* כל הנתונים הינם מנדטוריים
* על כל אחד מהשדות יש להוסיף ולידציה מתאימה.
* על תאריך קבלת המשלוח יש להוסיף ולידטור שמוודא כי התאריך אינו עבר ונמצא כחודש ימים מיום קניית ההזמנה. (לא חובה, בונוס).
* לוודא ת.ז – 9 ספרות ,ע"י שימוש ב- custom validator– ספרת הביקורת צריכה להיות שארית של סכום של 9 הספרות בחלוקה ב7.

**Master page** - יש ליצור עיצוב כללי למערכת, המכיל HEADER (עם לוגו החברה ותפריט כמו במטלה הקודמת) וFOOTER עם שמותיכם ושם הקבוצה, שיופיע בכל דפי המערכת. (כולל דף הוספת המוצר שיצרתם למטלה הקודמת).

**חלק ב-**

1. עדכון דף הוספת מוצר למערכת – הוסיפו ולידטורים על השדות
2. עדכון דף התשלום – הוסיפו פקד של העלאת תמונה של חתימת הלקוח למערכת.
3. עליכם להוסיף לדף המוצרים הודעה – בכל פעם שנכנס לקוח , לבדוק אם זה לקוח חוזר או לקוח קיים, אם זה לקוח קיים להציע לו מוצר במערכת בהנחה של 20% ואם זה לקוח חדש יש להציע את אותו המוצר בהנחה של 50%.– ע"י שימוש **בcookies**. את ההנחה יש לתת באמצעות מתודה של Product.
4. בדף הצגת המוצרים**ShowProducts.aspx**  – יש להעביר את הlist של המוצרים שנבחרו באמצעות session לדף עגלת הקניות.

**דף עגלה – Cart.aspx**

יש ליצור דף עגלת קניות המכיל את כל המוצרים שהלקוח בחר לרכוש.

בדף זה יש לשלוף מהsession את המוצרים שנבחרו ע"י הלקוח.

* יש ליצור דינמית את תצוגת המוצרים לרכישה – תמונת המוצר, שם המוצר וצ'קבוקס שהמוצר סומן כנבחר. יש אפשרות להוריד את המוצר מהעגלה ע"י הורדת ה- V בתוך הצ'קבוקס.
* הדף יכיל label המציג את העלות הכוללת של העגלה.
* בכל לחיצה על הצ'קבוקס, יש להוריד או להוסיף מוצר מהעגלה ולעדכן בהתאם את העלות הכוללת.
* הדף יכיל כפתור אישור, ששומר בsession את המחיר של העגלה ומעביר אל דף התשלום
* בכניסה בפעם הראשונה אל הדף יש לתת הודעה בתוך label – "הגעתם לדף העגלה בפעם הראשונה". בכל שינוי של העגלה, יש לעדכן את ההודעה ולרשום "השינוי נשמר!".

**דף תשלום –Payment.aspx**

יש להוסיף Label וכפתור אישור לדף. ב label יש להציג את הסכום לתשלום ובלחיצה על כפתור האישור, יש לתת הודעה, "קנייתך הושלמה"

**יש לשים לב לדגשים שפורסמו במודל בהגשת המטלות.**

בהצלחה,

בני וענת